autre fois si le poront receuoir & prendre . & li rois lor dist puis que retenir
ne les voelent si les departent & le doignent par tout la il uoelent . Et lors uint 25
merlin [col. c] as . iij . rois & lor dist quil le prengent & chil les prinstrent
& les dounerent la ou merlins lor ensegna que onques nen detindrent uali-
sant . j . seul denier , si len prisierent & loerent moult tout . & furent tant
el pais que par leur largheche & par le conseil merlin que on ne tenoit parole
parmi le pais se des soldoiers non . Et artus douna a son oste & a sa femme 30
cheuaus & palefrois & roebes & tant dauoir que tous les iours de lor uies
en furent puis riche & manant . [W225] Et li rois leodegan ne vaut souffrir
quil descendissent en nul lieu se en son ostel non auoeque lui . ne onques puis
ne souffri que il fuissent sans compaignie ne sans cheualiers de la table roonde.
& quant il furent desarme si fist li rois leodegans sa fiUe amener acesmee des 35
plus riches dras quele auoit & li fist prendre liaue chaude en bachins dargent
& le fist porter deuant les rois & seruir les . Mais artus ne uaut prendre
son seruice deuant ce que li rois leodegans & merlins le commanderent.
